
Par deputāta pilnvaru izbeigšanu pirms termiņa

Pamatojoties uz Jāņa Barinska 2026.gada 1.septembra iesniegumu Nr. 2026/5 “Par pašvaldības domes deputāta pilnvaru izbeigšanu pirms termiņa un atbrīvošanu no pienākumu pildīšanas komitejās, komisijās un darba grupās” (Gulbenes novada pašvaldībā saņemts 2026.gada 1.septembrī un reģistrēts ar Nr. GND/7.8/26/524), ar kuru saskaņā ar Pašvaldības domes deputāta statusa likumu lūdz izbeigt Gulbenes novada pašvaldības domes deputāta pilnvaras pirms termiņa, ņemot vērā iecelšanu un darba tiesisko attiecību uzsākšanu Gulbenes novada pašvaldības izpilddirektora vietnieka amatā, kas atbilstoši likumam nav savienojams ar deputāta statusu, un saskaņā ar Pašvaldības domes deputāta statusa likuma 3.panta pirmās daļas 1.punktu, kas nosaka, ka deputāta pilnvaras izbeidzas pirms termiņa ar brīdi, kad dome ir pieņēmusi lēmumu par deputāta pilnvaru izbeigšanos sakarā ar deputāta personisku rakstveida iesniegumu par savu pilnvaru nolikšanu, trešo daļu, kas nosaka, ka deputāts var iesniegt personisku rakstveida iesniegumu par savu pilnvaru nolikšanu jebkura iemesla dēļ, un ceturto daļu, kas nosaka, ka lēmums par deputāta pilnvaru izbeigšanos pirms termiņa sakarā ar viņa iesniegumu ir jāpieņem nākamajā domes sēdē, tiklīdz domes priekšsēdētājs ir saņēmis deputāta personisku rakstveida iesniegumu par savu pilnvaru nolikšanu; ja šādu lēmumu dome nepieņem, attiecīgā deputāta pilnvaras izbeidzas ar dienu, kas seko attiecīgajai domes sēdes dienai, atklāti balsojot ar … balsīm “PAR”, “PRET”- , “ATTURAS”, Gulbenes novada pašvaldības dome NOLEMJ:
1. IZBEIGT pirms termiņa Jāņa Barinska Gulbenes novada pašvaldības domes deputāta pilnvaras.
2. Lēmums stājas spēkā ar tā pieņemšanas brīdi. 
3. Par pieņemto lēmumu nekavējoties paziņot Gulbenes novada vēlēšanu komisijai lēmuma pieņemšanai par deputāta kandidātu, kurš uzaicināms stāties bijušā deputāta vietā.

Gulbenes novada pašvaldības domes priekšsēdētājs 					N.Mazūrs

